laion/Wikipedia-Exotic huggingface dataset:
אלמה (ישיבה תיכונית)

ישיבת אַלֻמָה או מכון אַלֻמָה (מבוטא ונכתב: אלומה) הייתה הישיבה התיכונית הראשונה בארץ ישראל. הישיבה הוקמה בשנת 1936 בירושלים על ידי "האגודה למדעי היהדות" (ראשי תיבות "אלמה"). המייסדים היו ד"ר בנימין מנשה לוין יהושע רדלר פלדמן ("ר' בנימין") והרב יהושע פישל זקס. סדרי הלימוד נחלקו לשניים, שעות הבוקר הוקדשו ללימודי קודש ושעות אחר הצהריים ללימודים כלליים. מטרת המוסד הייתה להכשיר את תלמידיו לתעודת הבגרות הארץ-ישראלית מטעם מחלקת החינוך המנדטורית. שפת ההוראה הייתה עברית. הקמת המוסד לוותה בהתנגדות רבה מצד אנשי היישוב הישן. במיוחד עורר את התנגדותם השם "ישיבה" שהוצמד למוסד, ועל כן בהמשך לעיתים נמנעו מייסדיה משימוש בשם זה. בשנת 1944 למדו בישיבה 35 תלמידים. המוסד נאבק בקשיים רבים והוא החזיק מעמד כעשור עד שנסגר. מרדכי בר-לב, כתב העת 'מימד' גליון 5, תשנ"ה, עמ' 26–27 מידע על ישיבת אלמה בקטלוג הספרייה הלאומית נריה גוטל, בין "ישיבה" המסורתית ובין "האוניברסיטה הכללית", אורשת 5 מסיבת עונג שבת בירושלים, הצופה, 25 במאי 1938 ישיבת אלומה בירושלים, הצופה, 30 באוגוסט 1937 ר' בנימין, וגם אלומה אינה אגדה, הצופה, 4 בפברואר 1938 צבי שרפשטיין, "תולדות החינוך העברי בארץ ישראל: מראשית הישוב החדש עד תקומת המדינה" בפרויקט בן-יהודה ערך זה הוא קצרמר בנושא ישיבות ובנושא ירושלים. אתם מוזמנים לתרום לוויקיפדיה ולהרחיב אותו.
Nothing but the Beat

Nothing but the Beat (בעברית: כלום מלבד המקצב) הוא אלבום האולפן החמישי של ה-DJ דייוויד גטה. האלבום יצא לאור ב-26 באוגוסט 2011, על ידי חברת התקליטים What A Music, Virgin ,EMI. ב-10 בספטמבר 2012 הוציא גטה לאור את הגרסה המחודשת של האלבום שיקרא Nothing but the Beat 2.0. תחת חברת התקליטים EMI. האלבום יצא כאלבום כפול. הדיסק הראשון כולל שיתופי פעולה עם אמנים מתחומי הרית'ם אנד בלוז, ההיפ הופ והפופ כמו ליל ויין, אשר, ג'ניפר הדסון וסיה. כמו כן, משתפים פעולה will.i.am ואייקון, ששיתפו פעולה בעבר עם גטה על האלבום הרביעי שלו, One Love. לעומת זאת, הדיסק השני כולל שירים אינסטרומנטליים. מידע על האלבום Nothing but the Beat באתר MusicBrainz מידע על האלבום Nothing but the Beat באתר AllMusic האלבום Nothing but the Beat באתר Discogs דייוויד גטה, סנדי, ג'ורג'יו, פרדריק, שחור גלם, אפרוג'ק, אביצ'י מידע על Nothing But the Beat, במצעד הבילבורד האמריקאי, allmusic.com מידע על Nothing But the Beat, במצעד הבריטי הרשמי(הקישור אינו פעיל, 5.3.2019) מידע על Nothing but the Beat, באתר המצעד האוסטרי, ארכיון מידע על Nothing but the Beat, באתר המצעד האיטלקי, ארכיון מידע על Nothing but the Beat, באתר מצעד דנמרק מידע על Nothing but the Beat, באתר המצעד הנורווגי מידע על Nothing but the Beat, באתר המצעד של ניו זילנד מידע על Nothing but the Beat, באתר המצעד הספרדי מידע על Nothing but the Beat, באתר המצעד הפיני מידע על Nothing but the Beat, באתר המצעד הצרפתי, ארכיון מידע על Nothing but the Beat, באתר המצעד השוודי
נוער מזרחי

נוער מזרחי (נע"ם) הייתה תנועת הנוער של תנועת המזרחי. בשנת 1941 יזמו שני צעירים דתיים, ישראל סדן (אז: קוז'ניצקי) ומיכאל צור (אז: ליברמן), הקמת תנועת נוער של המזרחי, כמשקל נגד לבני עקיבא של הפועל המזרחי. התנועה קיימה פעילויות בבית הספר בילו בתל אביב. ביולי 1941 קיימו בבני ברק סמינריון מדריכים ראשון. באפריל 1943 התקיימה ועידה ארצית ראשונה של הארגון. התנועה הוציאה כתב עת בשם "חזון", ובו פרסמו קוז'ניצקי וליברמן מאמרי הגות והשקפה. אחד המוטיבים המרכזיים של התנועה היה הרצון לשמור על הזהות הדתית והתורנית ועל הקשר לעולם התורה ולרבניו. מדורו של קוז'ניצקי נקרא "על הסדן", וממנו הוא אימץ את שמו "סדן". בשנת 1939 הקימה בני עקיבא את ישיבתה הראשונה - ישיבת כפר הרא"ה. היעד של הישיבה לא היה הנחלת השכלה כללית אלא טיפוח הרוח החלוצית. מסיבה זו בשנים הראשונות הייתה הישיבה בכפר הרא"ה מושתתת על לימודי קודש בלבד. נע"ם, לעומת זאת, דגלה בהקמת מוסד תורני שיושתת על לימודי קודש ברמה גבוהה וישלב בו לימודים כלליים, מתוך מטרה לטפח דור של בני תורה משכילים. במחצית הראשונה של שנות ה-40 ערכה התנועה כינוסים וועידות ובהם הועלה הצורך בהקמת מוסד כזה. מדי שנה בחופשת הקיץ נערך כינוס התנועה בפרדס חנה, והמקום היה מוכר היטב לראשי התנועה. בשנת 1945 הקימה נע"ם את מדרשית נעם והמקום שנבחר לשכן בו את המוסד החדש היה פרדס חנה. התלמידים הראשונים היו חניכי תנועת הנוער. פעילות נוער מזרחי כתנועת נוער לא האריכה ימים, ועיקר התמקדותה היה בטיפוח מוסדות המדרשייה בפרדס חנה. בארגון הנוער המזרחי, הצופה, 15 באפריל 1941 חגיגת פורים בנוער המזרחי בתל אביב, הצופה, 14 במרץ 1941 באירגון נוער המזרחי, הצופה, 25 באפריל 1941 סמינאריון המדריכים של נוער המזרחי, הצופה, 28 ביולי 1941 נפתחה וועידת נוער המזרחי, הצופה, 22 באפריל 1943
הבודדים

הבודדים הוא סרט דרמטי ישראלי משנת 2009 בבימויו של רנן שור ובכיכובם של סשה אגרונוב ואנטון אוסטרובסקי. עוד משתתפים בסרט: צחי גראד, הנרי דוד ורותם זיסמן-כהן. הסרט תורגם לאנגלית והופץ תחת השם "The Loners". עלילת הסרט, העוסקת לראשונה בקולנוע הישראלי בחיילים בודדים, מתארת את השתלטותם של שני כלואים על "אגף הבודדים" שבכלא שש. הכלואים, חיילים בודדים ממוצא רוסי וקווקזי, לוחמים בחטיבת גולני, נשלחו לכלא 6 לאחר שהורשעו במכירת נשק לארגון חמאס, וכעת הם דורשים משפט חוזר. תסריט הסרט נכתב בהשראת אירועים אמיתיים: בשנת 1997 התקיים מרד אסירים בכלא שש, שהיה נדיר בהיקפו, אשר במהלכו השתלטו מספר כלואים על חדר האוכל, ולכדו מספר מדריכי-כלואים וסמלים. סשה בלוחין, לוחם בחטיבת גולני, מתבשר שהתקבל למבדקי קצונה. הוא יוצא לחגוג ביחד עם חברו לגדוד - גלורי. שני החיילים הם חיילים בודדים, עולים חדשים (סשה מרוסיה וגלורי מאחת ממדינות הקווקז), ללא קרובי משפחה בישראל. זמן מה לאחר מכן, השניים נעצרים, מואשמים ומורשעים כי מכרו את נשקו האישי של סשה לחמאס, אשר השתמש בנשק לצורך ביצוע פיגוע בחדרה, שבו נהרגו חמישה אזרחים. שני הלוחמים, אשר נתפסים כבוגדים, לא רוצים לאבד את כבודם כלוחמים בצה"ל, ודורשים משפט חוזר. אולם המערכת הצבאית איננה מתעניינת ברצונותיהם, ומחליטה לשחרר אותם מהצבא ולהעביר אותם לבית כלא אזרחי, להמשך ריצוי עונשם. מצב זה גורם להם להשתלט על "אגף הבודדים" בו הם כלואים, לחטוף מדריך כלואים, סמל ומש"קית ת"ש כבני ערובה ולדרוש מאלוף הפיקוד משפט חוזר. במהלך אירוע החטיפה, מתוודים השניים בפני אילנית, מש"קית הת"ש, כי סשה שכח את נשקו האישי אצל זונה אותה ביקר כשהשניים יצאו לחגוג יחד. על מנת לסייע לו, גנב גלורי נשק מנשקיית היחידה ומסר אותו לסשה, על מנת שלא יתגלה כי איבד את נשקו. לדברי במאי הסרט, רנן שור, שאף להעמיד גיבור מורד, עולה חדש, המתכתב עם דמותו של סאלח שבתי. סשה אגרונוב זכה בפרס אופיר לשחקן הטוב ביותר. הסרט היה מועמד לפרסי אופיר בקטגוריות: הסרט הטוב ביותר, בימוי, תסריט, שחקן משנה, שחקנית משנה, צילום, עריכה, עיצוב, מוזיקה וסאונד. זכה בפרס ראשון בפסטיבל Open Doek בבלגיה. ציון לשבח לשחקני הסרט בפסטיבל הקולנוע ירושלים. פרס ראשון בפסטיבל קולנוע דרום. "בלוז לחופש הגדול", הסרט העלילתי הקודם שביים רנן שור מדיה וקבצים בנושא הבודדים בוויקישיתוף "הבודדים", במסד הנתונים הקולנועיים IMDb (באנגלית) "הבודדים", באתר ספר הקולנוע הישראלי "הבודדים", באתר אידיבי "הבודדים", במסד הנתונים הקולנועיים KinoPoisk (ברוסית) "הבודדים", במיזם "אישים" לתיעוד היצירה הישראלית 'הבודדים' - הסרט המלא לצפייה בתשלום באתר ארכיון ישראלי לסרטים - סינמטק ירושלים הבודדים, קדימון הסרט באתר יוטיוב מרב יודילוביץ', השור הזועם, באתר ynet, 8 ביוני 2009 אבנר פיינגלרנט, רציתי לטלטל את עצמי- ריאיון עם רנן שור, "מארב", 2009 רינו צרור, ‏ריאיון עם רנן שור בתוכנית "חוצה ישראל, ינואר 2010, באתר הטלוויזיה החינוכית הישראלית "הבודדים" - חדשות ערוץ 2 (אורכב 28.05.2020 בארכיון Wayback Machine), 4 בינואר 2010 מאיר שניצר, שניים סמליים עם רובה גדול, באתר מעריב, 8 בינואר 2010 אורי קליין, עכבר העיר אונליין, הבודדים: אינו טוב כפי שיכול היה להיות, באתר הארץ, 20 בינואר 2010 ארז דבורה, צה"ל נגד צה"ל, באתר ynet, 8 בינואר 2010 יאיר רוה, "הבודדים", הביקורת, בבלוג הקולנוע "סינמסקופ", 8 בינואר 2010
רמת מטרד

רמת מַטְרֵד היא רמת סלעי גיר בגובה של 650 מטרים מעל פני הים בגבול הר הנגב המרכזי והצפוני. שמה הערבי נגזר מהמילה הערבית אלמוטירדה (="המגורשים"). רמת מטרד היא חלק מרמת עבדת. היא תחומה ממזרח על ידי נחל עבדת, מדרום - על ידי עמקו של נחל לענה, וממערב - על ידי נחל ניצנה. כיום שוכן בלב האזור בסיס חיל האוויר "רמון", שנבנה לאחר פינוי בסיסי חיל האוויר בסיני. אל רמת מטרד אפשר להגיע ממזרח - מכיוון רמת נפחא, ומצפון-מזרח - מכיוון שדה בוקר, בכביש העולה מצומת ציפורים. לקראת בניית בסיס חיל האוויר בסוף שנות ה-70 של המאה ה-20 נערך סקר ארכאולוגי מקיף ברמת מטרד. בסקר התגלו ממצאים מתקופות שונות, בהם בתי ארבעת המרחבים מתקופת ההתנחלות, כתובות סלע בכתב התמודי הדרום-ערבי הקדום ומעט כתובות נבטיות. מבנה מגורים בתחום החווה החקלאית המתוארך לתקופת הברזל המאה ה-10 לפנה"ס הועבר ושוחזר בדרך הדורות ליד אוניברסיטת חיפה. חרותות סלע בהר הנגב המרכזי חווה חקלאית מרמת מטרד, באתר מוזיאון הכט
B.E.2 (מטוס)

B.E.2 היה מטוס בריטי דו-כנפי ודו מושבי מתקופת מלחמת העולם הראשונה בשימוש גיס התעופה המלכותי. המטוס תוכנן על ידי ג'פרי דה האבילנד ויוצר ב"מפעל מטוסים רויאל". בריטניה בריטניה חיל האוויר המלכותי אוסטרליה אוסטרליה חיל האוויר המלכותי האוסטרלי בלגיה בלגיה אסטוניה אסטוניה יוון יוון הולנד הולנד נורווגיה נורווגיה דרום אפריקה דרום אפריקה ארצות הברית ארצות הברית B.E.12 מדיה וקבצים בנושא B.E.2 בוויקישיתוף ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
פאולוס מתבאי

פאולוס מתבאי, הידוע גם כנזיר הראשון וכן פאולוס המתבודד, פאולוס ממצרים ופאולוס הקדוש (נולד כנראה סביב 230 ונפטר בשנת 341 לערך), היה הנזיר הנוצרי המתועד הראשון. יומו כקדוש הוא ה-15 בינואר במערב, ב-5 או ב-15 בינואר בכנסיות האורתודקסיות השונות וב-9 בפברואר בכנסיות האוריינטליות. על פי הירונימוס, בספרו "חיי האבות", פאולוס נמלט למדבר תבאי במהלך רדיפות הנוצרים שערכו דקיוס וולריאנוס בשנת 250 לערך. פאולוס חי עד יומו האחרון במערה בהרים שבמדבר, סמוך למעיין ולעץ דקל. פירות הדקל שימשו מזונו היחיד עד הגיעו לגיל 43 ומעלי הדקל יצר לעצמו ביגוד. בהגיעו לגיל 43 התחיל עורב להביא לו מדי יום ביומו חצי כיכר לחם. הירונימוס ממשיך ומספר כי אנטוניוס הגדול ביקר את פאולוס לפני מותו כאשר האחרון היה בגיל 113 והם שוחחו יום שלם וכל אותו הלילה. בביקורו הבא של אנטוניוס הוא מצא את פאולוס מת. אנטוניוס השתמש בגלימתו הוא, אותה הוא עצמו קיבל כמתנה מאתנסיוס, כתכריכים עבור פאולוס וקבר אותו, שני אריות סייעו לו בחפירת הקבר. אנתוניוס הקדוש תיאר אותו כ"הנזיר הראשון". ב-491 הוכרז כקדוש על ידי האפיפיור גלסיוס הראשון. מסדר נזירים הקרוי על שמו "מסדר פאולוס הקדוש הנזיר הראשון" (Ordo Sancti Pauli Primi Eremitae ) הוקם בהונגריה (בעיר פץ') ב-1215. ב-1381, תחת שלטונו של לאיוש הראשון, מלך הונגריה, נלקחו שרידי גופתו מוונציה להונגריה, שם נשמרו במנזר והיוו מוקד עלייה לרגל. ב-1523, בתקופת שלטונו של לאיוש השני, מלך הונגריה, נלקחה גולגולתו של פאולוס, שהייתה שמורה בטירת קרלשטיין שבצ'כיה להונגריה וכך אוחדו שרידי גופתו למקום אחד. אהרון לירון (אלטשולר), הנצרות וארץ הקודש : מידע בסיסי ללומד ולמטייל, צ'ריקובר, 1997 מדיה וקבצים בנושא פאולוס מתבאי בוויקישיתוף פאולוס מתבאי, באתר אנציקלופדיה בריטניקה (באנגלית) The Life of Paulus the First Hermit St Paul the Hermit Biography המידע לגבי תאריכי לידתו ופטירתו אינו מובהק אולם ידוע שנפטר בגיל של למעלה מ-100 שנים. קיים בלבול בין פאולוס מתבאי לבין פאלוס הפשוט, שהיה תלמידו של אנטוניוס הקדוש ונפטר בערך בשנת 339.
קופה אמריקה 2011

תחרות הקופה אמריקה 2011 (2011 Campeonato Sudamericano Copa América), הוא גביע אליפות אמריקה הדרומית בכדורגל ה-43 שנערך בארגנטינה, ומאורגן על ידי CONMEBOL והתאחדות הכדורגל הארגנטינאית. התחרות נפתחה ב-1 ביולי והסתיימה ב-24 ביולי 2011. אורוגוואי, אלופת הקופה אמריקה, תשתתף בגביע הקונפדרציות 2013, שייערך בברזיל. טורניר זה היה טורניר קופה אמריקה הראשון שבו ברזיל וארגנטינה לא השתתפו בחצי הגמר. ארגנטינה הודחה על ידי אורוגוואי הזוכה אחרי 1-1 בתום 90 דקות, אך הודחה בפנדלים אחרי שהפסידה 4–5. ברזיל הודחה על ידי פרגוואי אחרי 0-0 בתום 90 דקות והיא הפסידה 0–2 בפנדלים לאחר שהחטיאה 4 פנדלים ברציפות. אף שמקסיקו הוזמנה להשתתף בטורניר, נבצר ממנה לעשות כן מסיבות שונות והיא שלחה את נבחרת הנוער בלבד. יפן הוזמנה אף היא לטורניר, אלא שהצונאמי ורעידת האדמה בסנדאי גרמו להתאחדות היפנית לסגת, אף שלמרות האסון הכריזה כי תשתתף, אולם הודיעה כי לוחות הזמנים של ליגת העל היפנית חופפים את אלה של הקופה אמריקה ולבסוף דחתה את ההזמנה. במקום יפן הוזמנה קוסטה ריקה להחליפה. רבע הגמר חצי הגמר משחק על המקום השלישי משחק הגמר נבחרת הטורניר: 5 שערים פרו פאולו גררו 4 שערים אורוגוואי לואיס סוארס 3 שערים ארגנטינה סרחיו אגוארו 2 שערים ברזיל ניימאר ברזיל פאטו קולומביה רדאמל פלקאו אקוודור פליפה קאייסדו אורוגוואי דייגו פורלאן אורוגוואי אלברו פריירה 3 בישולים ארגנטינה ליונל מסי ברזיל גאנסו 2 בישולים פרו פאולו גררו ונצואלה חואן ארנגו אורוגוואי לואיס סוארס מדיה וקבצים בנושא קופה אמריקה 2011 בוויקישיתוף אתר האינטרנט הרשמי של קופה אמריקה 2011 קופה אמריקה 2011: נבחרת אורוגוואי זכתה בטורניר, באתר וואלה, 24 ביולי 2011 [1]חוסטו ויאר השוער המצטיין(בספרדית) [2]סבסטיאן קואטס השחקן הצעיר המצטיין(בספרדית) [3]נבחרת אורוגוואי הנבחרת ההוגנת של הטורניר(בספרדית) [4]הנבחרת המצטיינת של הטורניר(באנגלית)
נחל ניצנה

נַחַל נִצָּנָה הוא מן הגדולים שבנחלי הר הנגב המערבי. בערבית הוא נקרא "ואדי אלעג'רם" ("נחל היפרוק"). אורכו של נחל ניצנה, מהר רמון עד גבול ישראל-מצרים, הוא כ-65 קילומטר. ראשיתו של נחל ניצנה סמוך לפסגת הר רמון, שבפינתו הדרומית-מערבית נמצא מכתש רמון. מכאן נמשך הנחל בעמק רחב ושטוח, שלאורכו יש שרידי חקלאות עתיקה. במקביל לנחל עובר בחלק זה כביש 171 ובאפיק עוברת דרך עפר שהוכשרה בשנות ה-40 של המאה ה-20 על ידי חברת הנפט הבריטית, לצורך חיפושי נפט במכתש רמון. בדרך זו עברו כוחות מבצע עובדה, במרץ 1948, בדרך לשדה אברהם ולמפרץ אילת. לאחר חציית הכביש, פונה הנחל לצפון-מערב, ומשם הנחל חוצה את רמות הגיר של מערב רמת עבדת. לאורך כ-30 קילומטר פזורים שרידים רבים: מדרגות חקלאיות עתיקות, מאגורות מים, מבנים מתקופת הברזל ומן התקופה הרומית וריכוזים של ציורי סלע. מעט מצפון לעיר הקדומה ניצנה, יוצא הנחל מתחום רמת עבדת הגירנית אל מישורי חולות עגור. שם, ליד באר מלכה, הוא מתחבר עם נחל לבן. ממפגש הנחלים ממשיך נחל לבן לתחום סיני, ושם הוא נקרא "ואדי אלחרידין". לאחר כמה קילומטרים נבלע הנחל בדיונות החול ונעלם. ב-18 בינואר 2010, במהלך שיטפונות שאירעו בנחל, קרס הגשר שמעליו המוליך את כביש 211, ויישובי פתחת ניצנה נותקו. באגן נחל ניצנה (הגשר מעל נחל ניצנה אשר קרס בשיטפון זה), נמדדה ספיקת שיא של 1,420 מ"ק/שנייה. על פי חישובים ראשוניים מדובר בספיקה הגבוהה ביותר שנמדדה אי פעם בישראל. זוהי ספיקה של יותר ממחצית הספיקה הממוצעת של נהרות כדוגמת הריין (2,290 מ"ק/שנייה) והנילוס 2,830 (מ"ק/שנייה). לשם השוואה הספיקה הממוצעת בירדן העליון היא 16 מ"ק/שנייה. מדיה וקבצים בנושא נחל ניצנה בוויקישיתוף בגלל השיטפונות: תושבים נותקו ממים וחשמל - וואלה חדשות, באתר וואלה, 18 בינואר 2010 רשות המים, הודעה לתקשורת: 1,420 מ"ק/שנייה - הספיקה הגבוהה ביותר שנמדדה בארץ אי פעם, 1 בפברואר 2010.
מצעד הפזמונים של בילבורד (1940–1949)

ערך זה עוסק במצעדי הפזמונים האמריקניים השבועיים של המגזין בילבורד שנערכו משנת 1940 עד 1949. מצעד הפזמונים של בילבורד הוא מצעד הפזמונים המרכזי של תעשיית המוזיקה האמריקאית המתעדכן משנת 1940 ועד היום מדי שבוע על ידי מגזין המוזיקה בילבורד. לפני שנוסד מצעד הבילבורד הוט 100 (באוגוסט 1958) אשר משקלל את נתוני המכירות ונתוני זמן האוויר בארצות הברית, מגזין המוזיקה האמריקני בילבורד פרסם במקביל בכל שבוע מספר מצעדים שבועיים שונים. לאורך שנות ה-40 פרסם המגזין את שלושת המצעדים הבאים: מצעד השירים הנמכרים ביותר – דירוג של הסינגלים הנמכרים ביותר בחנויות שונות בארצות הברית, בהתבסס על דיווחים שנאספו מנקודות מכירה שונות. מצעד השירים המשודרים ביותר בתחנות הרדיו – דירוג של הסינגלים המושמעים ביותר בתחנות הרדיו השונות ברחבי ארצות הברית, בהתבסס על דיווחים שנאספו מתקליטנים ומתחנות רדיו ברחבי ארצות הברית. מצעד השירים המושמעים ביותר במכשירי ג'וקבוקס – דירוג של הסינגלים שהושמעו הכי הרבה במכשירי ג'ובוקס ברחבי ארצות הברית. באותה העת, מצעד זה היווה את אחד האפיקים החשובים ביותר למדידת הפופולריות של שיר בקרב הדור הצעיר של המאזינים, וזאת בשל כך שבמשך שנים רבות תחנות רדיו רבות לא הסכימו לנגן מוזיקת רוק אנד רול ברשימות ההשמעה שלהם. להלן רשימה המציגה את השירים שהגיעו למקום הראשון במצעד הסינגלים הנמכרים ביותר של בילבורד.   ♪  – הסינגל הנמכר ביותר בארצות הברית באותה השנה להלן נתונים סטטיסטיים המבוססים על השירים שהגיעו לצמרת מצעד הסינגלים הנמכרים ביותר של בילבורד: שנות ה-40 של המאה ה-20 במוזיקה הפופולרית
נחל לבן

נַחַל לָבָן הוא נחל הנמצא במערבו של הר הנגב הצפוני. שמו העברי הוא תרגום של שמו הערבי -"ואדי אלאביץ'" (קרי, אלאביד). אורכו של נחל לבן הוא כ-36 ק"מ, ושטח אגן הניקוז שלו הוא כ-330 קמ"ר. תחילתו בהר לבן נמצאת בשוליה הצפוניים של רמת מטרד, ומשם הוא יורד כלפי צפון-מערב, אל עבר חולות שונרה. בערוץ הנחל, במרחק 3 ק"מ לאתר העיר הקדומה שבטה, קיימים מתקני חקלאות קדומים ובורות מים רבים. לאורכו של נחל לבן כונסים אליו נחל דרורים, נחל זיתן ונחל קרחה ונחלים נוספים. הוא מנקז את כתף שבטה וחלק מהר בוקר. במקום שבו חוצה הנחל את כביש באר שבע-ניצנה-אבו עגילה הוקם עליו גשר גדול, לא רחוק משם נמצאת ההיאחזות הנטושה שדמות שיזף. משם יוצא הנחל אל חולות שונרה עגור, לכיוון צפון-מערב, אחר כך הוא יורד בכיוון מערב, ומתחבר עם נחל ניצנה. מסילת הרכבת הצבאית העות'מאנית מביר עסלוג' לעוג'ה אלחאפיר חצתה את תוואי הנחל על גבי גשר רכבת. כמו כן חוצים את הנחל הכביש הבריטי והכביש החדש (כביש 211) מבאר שבע לניצנה. בערוץ הנחל נמצאת דיונת החול הגדולה בארץ. שמו של נחל לבן נגזר מן הפריחה הלבנה של שיחי רותם מדברי הצובעת בלבן את נופו של הנחל בחורף, ולא מלובנם של סלעי הקירטון בנחל. מדיה וקבצים בנושא נחל לבן בוויקישיתוף שדמות שיזף היאחזות נח"ל 1956
I'm Into You

I'm Into You (בעברית: אני בעניין שלך) הוא הסינגל השני של הזמרת ג'ניפר לופז מתוך אלבומה ?Love. השיר הוא שיתוף פעולה של לופז עם ליל ויין. השיר הוא השני שהוציאה לופז בחברת התקליטים "The Island Def Jam Music Group", לאחר שסיימה את החוזה שארך כעשר שנים עם חברת התקליטים אפיק רקורדס והשיר השני בו שיתפה פעולה עם ליל ויין. מרים קיני מ-AOL Music שיבחה את השיר וציינה כי לופז אכן חזרה לסצנת המוזיקה היא ציינה שהשיר משאיר צלצולים באוזניים עוד אחרי שהשיר נגמר, וליל וויין מספק משחק מילים מתוחכם, רובי דאו ציין כי למרות המילים הדלילות והמנגינה נוצר מהשיר התרוממות פופ. הווידאו קליפ לשיר צולם ב-2 באפריל 2011 ונערך בצ'יצ'ן איצה שבמקסיקו והופק על ידי המפיקה מלינה מצוקס שהפיקה כבר את שיר "Hold It Don't Drop It". הקליפ נפתח בסצנה בה יושבת לופז על שפת חוף הים, כאשר בן זוגה (אותו מגלם השחקן ויליאם לוי), רץ לקראתה. השיר מתחיל ובמהלך הווידאו נראית לופז מנסה לפתות את בן זוגה על גבי המדרגות ההיסטוריות של איצה צ'יצ'ן ובחוף ים. במהלך הקליפ נראית סצנות בהם לופז על מדרגות הפירמידה של Kukulkan, לבושה בתלבושת עור נחש עם כיסוי ראש, צמידים תואמים, ועקבי טריז פלטפורמה. לקראת סוף הקליפ השיר נקטע ולופז רוקדת עם שתי רקדניות נוספות ריקוד לצלילי השיר Papi. לקליפ קיימת גרסה נוספת בה נראות סצנות של ליל ווין מאחורי רקע לבן. הצלחת הסינגל הייתה בינונית, באמריקה הסינגל הופץ כסינגל דיגיטלי ולא כסינגל רגיל מסחרי ובעקבות כך מוקם במקום 41 בבילבורד מה שהביא להצלחה פחותה אך למרות זאת זכה למעמד זהב עם מכירות של מעל 500,000 עותקים דיגיטליים. בבריטניה הגיע השיר לבין עשרת המובילים מידע על היצירה "I'm Into You" באתר מיוזיק בריינז מידע על היצירה "I'm Into You" באתר Discogs סרטון השיר "I'm Into You" באתר יוטיוב Wayback Machine, ‏2012-05-25 "Gold & Platinum - RIAA". RIAA (באנגלית אמריקאית). נבדק ב-2018-03-28. www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-03-28. The Official Swiss Charts and Music Community, ‏2011-05-24 Stats: Jennifer Lopez | The Receipts - Classic ATRL, classic.atrl.net (באנגלית) (ארכיון) I'm Into You, נבדק ב-2018-03-28 I'm Into You, נבדק ב-2018-03-28 radioandrecords(הקישור אינו פעיל) radioandrecords(הקישור אינו פעיל) I'm Into You, נבדק ב-2018-03-30 "Jennifer Lopez: 'I'm Into You'". Digital Spy (באנגלית). 2011-05-03. נבדק ב-2018-03-28. radioandrecords(הקישור אינו פעיל)
מיקרוסופט 365

מיקרוסופט 365 (עד אפריל 2020, "אופיס 365") היא חבילה של שירותי ענן שמסופקת על ידי חברת מיקרוסופט באמצעות תשתיות Data centers של החברה ברחבי העולם. ב"מיקרוסופט 365" ישנן חבילות המיועדות לעסקים קטנים (לחברות של עד 25 עובדים) וחבילות לארגונים בינוניים וגדולים. "מיקרוסופט 365" הוכרז בסתיו 2010 תחת השם "אופיס 365" והושק לציבור ב-28 ביוני 2011. חבילת השירותים של "מיקרוסופט 365" מקבצת בתוכה את שירותי הענן של מיקרוסופט: Exchange Online,‏ SharePoint Online,‏ Lync Online,‏ Office Professional Plus ו-Office Web Apps. ‏אופיס 365 נותן גישה מכל מקום לדואר אלקטרוני, מסמכים, אנשי קשר ולוחות שנה. Exchange Online - תיבת דואר אלקטרוני בגודל של 50 ג'יגה בייט, לוח שנה ואנשי קשר. הדואר האלקטרוני מופעל על גבי השרתים של מיקרוסופט, כשהוא מוגן על ידי מסנני אנטי-וירוס ודואר זבל ותמיכה טלפונית. SharePoint Online שומר על סנכרון בין הצוותים ומספק מקום מרכזי לשיתוף מסמכים ומידע עם עמיתים ולקוחות. מיועד לעבודה עם יישומי Office המוכרים, מאפשר לשמור מסמכים ישירות ב-SharePoint ולעבוד על הצעות ועל פרויקטים בזמן אמת, תוך אספקת גישה מקוונת למסמכים ולמידע. Lync Online הוא שירות תקשורת מאוחדת בענן, אשר מחבר בין אנשים בשלל דרכים חדשות ומכל מקום, באמצעות שימוש בנוכחות, העברת מסרים מיידיים, שיחות שמע/וידאו ופגישות מקוונות הכוללות ועידות שמע, וידאו ואינטרנט, שירות זה הוחלף בשנת 2017 על ידי תוכנת Microsoft Teams. Office Professional Plus היא גרסה של Microsoft Office המסופקת כשירות ונתמכת על ידי שירותי אופיס 365 המחוברים לענן. החבילה נרכשת כמינוי חודשי לפי מספר המשתמשים. Office Web Apps הם מוצרים מקוונים, אשר נלווים ל-Microsoft Word, Microsoft Excel, Microsoft PowerPoint ו-Microsoft OneNote ומספקים דרך להצגה ועריכה של מסמכים ישירות מתוך דפדפן האינטרנט. שירות "אופיס 365" זמין במספר תוכניות בעלות תמחור שונה. אלו התוכניות העיקריות: אופיס 365 לעסקים קטנים – התוכנית מיועדת לצוות עובדים של עד 25 ומספקת שירותים בסיסיים של דואר אלקטרוני, לוח שנה ואתרי אינטרנט, ללא צוות IT ייעודי ועם תמיכת קהילות מקוונות ללא תשלום. בתוכנית זו החוזה הוא חודשי. אופיס 365 לארגונים בינוניים וגדולים – התוכנית מיועדת לארגונים מכל הגדלים ומספקת יכולות של הגדרה ובקרת IT, Office Professional Plus, Active Directory או יכולות של אחסון בארכיון, תמיכה של 24/7 עבור מנהלי ה-IT. בתוכנית זו ישנה אפשרות בחירה בין חוזים חודשיים או שנתיים. אופיס 365 למגזר החינוך – מותאם לבתי ספר ומיועד להחליף את שירות Live@edu. מדיה וקבצים בנושא מיקרוסופט 365 בוויקישיתוף אתר האינטרנט הרשמי של מיקרוסופט 365 (בשפות מרובות) מיקרוסופט 365, ברשת החברתית אקס (טוויטר) מיקרוסופט 365, ברשת החברתית אינסטגרם מיקרוסופט 365, ברשת החברתית טיקטוק מיקרוסופט 365, ברשת החברתית LinkedIn מיקרוסופט 365, סרטונים בערוץ היוטיוב מיקרוסופט 365, הבלוג הרשמי מיקרוסופט השיקה את אופיס 365, באתר הארץ, 28 ביוני 2011 אופיס 365 המחודשת: מיקרוסופט נלחמת בגוגל על הענן, באתר הארץ, 30 בינואר 2013 Office 365 for business - תשובות לשאלות נפוצות באתר מיקרוסופט (באנגלית) Microsoft Launches Office 365 Globally באתר מיקרוסופט (באנגלית) מה זה Office 365? בבלוג TechNet (באנגלית) Microsoft Office 365 beta – a suite of business-focused, cloud-based applications באתר TopNews (באנגלית) Release notes for Monthly Channel releases in 2020, מתוך אתר docs.microsoft.com אסף גולן, אופיס מקומי: מיקרוסופט מקימה מרכז נתונים בישראל, באתר ישראל היום, 22 בינואר 2020
קומרין

קומרין (מאנגלית: Coumarin) היא תרכובת אורגנית השייכת למשפחה הכימיקלית בנזופירן שהוא התוצר העיקרי של שרפה לא-שלמה של חומרים אורגניים ותוצר לוואי מתעשיית המתכת. ישנם כאלף סוגים שונים של קומרינים. קומרין נמצא ב-150 סוגים שונים של צמחים לפחות, השייכים ל-30 משפחות בוטניות שונות. תרכובת זו אחראית לריח האופייני לחציר שנקצר זה עתה. הקומרין נפוץ בתעשיות הרפואה, הטבק, הקוסמטיקה והמזון. בתעשיית הרפואה משמש הקומרין כנוגד קרישה ונוגד פטריות. מדיה וקבצים בנושא קומרין בוויקישיתוף קומרין, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
ברזוויל

ברזוויל (בצרפתית: Brazzaville) היא עיר הבירה והעיר הגדולה ביותר ברפובליקה של קונגו. העיר נוסדה בשנת 1880 על כפר מקומי על ידי חוקר איטלקי-צרפתי בשם פייר סבורניאן דה בראזה ומכאן גם שם העיר. העיר נבנתה ארבע שנים מאוחר יותר במטרה להתחרות בלאופודוויל (כיום קינשאסה), שנבנתה על ידי הבלגים בצד השני של נהר הקונגו. האזור עבר באופן רשמי לשליטת צרפת בועידת ברלין, ב-1884. העיר הפכה תחילה לבירה של קונגו הצרפתית ולאחר מכן לבירה של אפריקה המשוונית הצרפתית. במהלך מלחמת העולם השנייה אפריקה המשוונית הצרפתית, וברזוויל בפרט, נותרו מחוץ לשליטת משטר וישי. בשנת 1944 העיר אירחה פגישה של צרפת החופשית ונציגים מהקולוניות הצרפתיות באפריקה. תוצאת הפגישה הייתה הצהרת ברזוויל שבה הוגדרו מחדש היחסים בין צרפת לבין הקולוניות שלה באפריקה לאחר מלחמת העולם השנייה. עד שנות ה-60 של המאה העשרים העיר הייתה מחולקת לאזורים אירופאים (מרכז העיר) ולאזורים אפריקנים (Poto-Poto ,Bacongo ,Makélékélé). בעיר היו עימותים תכופים, בכללם עימותים בין המורדים לבין כוחות הממשלה, וכן עימותים בין כוחות הרפובליקה של קונגו, הרפובליקה הדמוקרטית של קונגו ואנגולה. בנוסף, העיר לקחה חלק במלחמות האזרחים העקובות מדם במהלך שנות ה-90 בהם נהרגו אלפי אזרחים וגרמו למאות אלפים להפוך לפליטים ולהימלט מהעיר. כבירת הרפובליקה של קונגו, הרבה חברות וארגונים ממשלתיים מחזיקים סניפים אזוריים שלהם בעיר. גם ארגון הבריאות העולמי מחזיק את הסניף שלו לאפריקה בעיר. העיר היא נמל מפתח בנהר הקונגו ומשמשת להעברת סחורות לייצוא אל נמל פואנט נואר בחוף המדינה. העיר שוכנת בגדה הצפונית של נהר הקונגו בעוד שבירת הרפובליקה הדמוקרטית של קונגו – קינשאסה – שוכנת בגדה הדרומית. בעיר יש את שדה התעופה מאיו מאיו (Mayo-Mayo Airport), כמו גם תחנת רכבת. העיר היא גם נמל חשוב וממנה יוצאות מעבורות לקינשאסה. אתר האינטרנט הרשמי של ברזוויל (בצרפתית) ברזוויל, באתר אנציקלופדיה בריטניקה (באנגלית) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.